cyanic-selkie/wikianc huggingface dataset:
Paluumatkaefekti
Loppupäätelmät
Tutkimuksessa keskityttiin odotusten ja todellisuuden välisen ristiriidan ja matkan tuttuuden vaikutuksista paluumatkaefektiin. Tutkijat arvelevat, että ilmiön esiintymiseen voivat vaikuttaa muutkin syyt, kuten matkan motivaatio, tunnearvo ja päämäärä ja että paluumatkaefekti on usean eri tekijän yhteisvaikutusta. Tutkijat arvioivat myös omiin henkilökohtaisiin kokemuksiinsa perustuen, että paluumatkaefektiä ei esiinny usein toistuvilla rutiinimatkoilla, kuten esimerkiksi matkalla kotoa töihin ja takaisin.
Silvio Orlando
Silvio Orlando (s. 30. kesäkuuta 1957 Napoli) on italialainen näyttelijä. Hänet tunnetaan luonnenäyttelijänä, joka näyttelee usein yhtä tuotannon merkittävimmistä rooleista.
Lynx Edicions
Vuonna 2002 Lynx Edicions ryhtyi julkaisemaan internetissä HBW:n suppeaa sähköistä vastinetta The Internet Bird Collection (IBC). Verkkosivuilla esitellään kaikki maailman lintulajit, joista useimmista on myös valokuvia, videoleikkeitä tai äänitteitä.
Metsäpäästäinen
Tuntomerkit
Metsäpäästäisen ruumiin pituus on 5–8 senttimetriä ja hännän pituus 2,5–5,5 senttimetriä. Eläin painaa 5–14 grammaa.
Tjusträsk
Tjusträsk sijaitsee Helsingin keskustasta noin 40 kilometriä länteen. Sen pituus on noin 1 500 metriä ja leveys 1 000 metriä. Rantaviivaa on viisi kilometriä. Järven syvin kohta on 9,8 metriä ja keskisyvyys on 4,4 metriä. Syvin kohta sijaitsee järven kaakkoisosassa. Tjusträskin tilavuus on noin viisi miljoonaa kuutiometriä eli 0,005 kuutiokilometriä.
Tjusträsk on pinta-alaltaan Siuntion kolmanneksi suurin ja tilavuudeltaan Siuntion toiseksi suurin järvi.
Rebecca Ferguson (näyttelijä)
Yksityiselämä
Vuonna 2007 Ferguson synnytti pojan sen aikaiselle poikaystävälleen, Ludwig Hallbergille. Pari erosi vuonna 2015.
Projekti 1135
Krivak III
Vuonna 1982 laivanrakennusministeriö ja laivasto päättivät luokan kehittämisestä modernilla ilmatorjunta- ja sukellusveneentorjunta-aseistuksella ja radio- ja tutkavarustuksella ja kehittämään pinta-alustentorjuntakykyä. Kehitystyön tuloksena syntyi Projekti 1135.5 "Nerei" (Krivak III). Alukset rakennettiin aluksi KGB:n alaiselle rajavartiostolle. Näistä aluksista puuttuu sukellusveneentorjuntaohjus, toinen ilmatorjuntaohjuslavetti ja niissä on vain yksi 100 mm:n tykki. Järjestelyllä raivattiin tilaa Kamov Ka-27 - helikopterille. Samaan aikaan alettiin kehittää seuraavaa Projekti 1154 Jastreb -luokkaa.
Dezső Lauber
Lauber oli myös Unkarin Olympiakomitean sihteeri.
Euroopanmajava
Lisääntyminen ja elinikä
Majava synnyttää poikasensa keväällä, toukokuun lopulla kolmen ja puolen kuukauden jälkeen hedelmöityksestä. Poikaset painavat puolisen kiloa ja euroopanmajavalla niitä syntyy tavallisesti kahdesta neljään, yleisimmin kolme. Euroopanmajavan poikueet ovat keskimäärin puolet pienempiä kuin kanadanmajavan. Emolla on neljä nisää. Pieniä sukelluksia poikaset tekevät jo viikon ikäisinä ja kuukauden vanhoina ne käyttävät pääasiassa kiinteää ravintoa. Majavat lähtevät pesästään vasta kaksivuotiaina etsimään kumppania. Sukukypsiksi ne tulevat silti jo 15 kuukauden ikäisinä. Yhdessä majavapesueessa on siis enimmillään emopariskunta ja kahden vuoden poikaset.
Gilmore
Gilmore voi tarkoittaa seuraavia:
Petr Koukal
Petr Koukal on ainakin seuraavien henkilöiden nimi:
Dakotat
thumb|260px|Dakota-siouxien neljä heimoa kansoittivat laajoja alueita Minnesotassa 1600- ja 1700-lukujen aikana. Pohjoisesta ja koillisesta tulleet anishinabet eli ojibwat työnsivät heitä tieltään kohti länttä. Dakotat (omakielinen nimi I'santi, tunnettu myös nimellä "santee") ovat Pohjois-Amerikan intiaaneja, jotka eurooppalaisten saapumisen aikoihin asuivat nykyisen Minnesotan osavaltiossa. He olivat osa suuresta siouxien kansakunnasta, joka muodostui dakotoista, lakotoista ja nakotoista. Dakotat edustivat tämän kieliperheen itäisintä haaraa. Se jakautui neljään heimoon, jotka olivat mdewakantonit, sissetonit, wahpetonit ja wahpekutet. Heimot muodostivat neljä tulta siouxien "seitsemästä tulesta".
François-vaasi
Vaasi ja koristelu
François-vaasi on tyypiltään voluuttikrateeri, jossa on suun yläpuolelle kiertyvät kädensijat. Malli perustuu todennäköisesti metallisiin esikuviin. Vaasin korkeus on noin 66 cm ja suurin halkaisija noin 57 cm.
HMS Invincible (1907)
Valmistus
Alus tilattiin W. G. Armstrong, Whitworth & Co. telakalta Tynesidestä, missä köli laskettiin 2. huhtikuuta 1906. Alus laskettiin vesille 13. huhtikuuta 1907 ja otettiin palvelukseen 20. maaliskuuta 1909.
Palvelus
Sodan jälkeen Invinciblen hylky paikannettiin miinanraivaajalla 55 metrin syvyydestä.
Mario Williams
Williams oli NFL:n varaustilaisuuden ensimmäinen varaus vuonna 2006. Hänet valittiin urallaan neljästi NFL:n tähdistöotteluun Pro Bowliin.
NFL-ura
Williams teki maaliskuussa 2012 kuuden vuoden sopimuksen Buffalo Billsin kanssa. Sopimuksen arvo voi parhaimmillaan nousta yli 100 miljoonaan dollariin, joka tekee siitä NFL-historian rahakkaimman puolustajan tekemän sopimuksen.
Pohjoinen Patagonian jäätikkö
thumb|Campo de Hielo Norte jäätiköllä. Pohjoinen Patagonian jäätikkö on jääkenttä Chilessä. Se on pienempi kahdesta Andeilla sijaitsevasta jääkentästä. Ne ovat jäänteitä laajaasta Patagonian mannerjäätiköstä, joka peitti suuren osan Patagoniaa noin miljoona vuotta sitten. Nykyisin Pohjoinen Patagonian jäätikkö kattaa enää 4 200 neliökilometriä. Se on silti laajin jäätikköalue napapiirien lämpimämmällä puolella.
Vaisheshika
Ontologia
Vaisheshikan mukaan perussubstansseja on yhdeksää lajia, joista viisi ovat materiaalisia ja neljä ei-materiaalisia:
Eero Ahola (kuulantyöntäjä)
Ahola saavutti alle 18-vuotiaiden EM-kilpailuissa 2016 pronssia kuulantyönnössä tuloksella 21,24 (5 kg:n kuula) ja oli kiekonheitossa kymmenes. Alle 20-vuotiaiden EM-kilpailuissa 2017 hän sijoittui kuulantyönnössä yhdeksänneksi. Saman ikäluokan MM-kilpailuissa 2018 hän oli kuulantyönnössä kymmenes ja karsiutui kiekonheiton loppukilpailusta. Alle 23-vuotiaiden EM-kilpailuissa hän karsiutui kuulantyönnön loppukilpailusta 2019 ja 2021.
Kanadanmajava
Tuntomerkit
Kanadanmajavan erottaminen vastinlajistaan euroopanmajavasta on hankalaa, sillä näillä kahdella lajilla on ulkoisia eroja on lähinnä hännän mitoissa ja muodossa. Pääpiirteissään lajien hännät ovat samanlaiset eli leveät, litteät ja suomupeitteiset, mutta kanadanmajavalla se on hieman lyhyempi ja noin 5 cm leveämpi (kokonaisleveys 15 cm) kuin eurooppalaisella lajilla. Kanadanmajavan häntä on koko pituudeltaan melko tasaisen leveä, kun euroopanmajavalla se selvästi kapenee kärkeään kohti.
Siirtoistutukset
Euroopassa kanadanmajavaa tavataan Suomessa, Puolassa, Saksassa ja Itävallassa. Näistä suurin ja tunnetuin esiintymä on Suomessa. Suomen alkuperäinen euroopanmajavakanta metsästettiin sukupuuttoon 1860-luvulla. Majavan palauttamista takaisin maan lajistoon alettiin alustavasti pohtia jo 1880-luvulla, mutta varsinaisesti kiinnostus asiaan heräsi 1900-luvun alussa. Syynä oli varsinkin majavan arvo turkiseläimenä. Niinpä Suomeen siirrettiin vuonna 1935 Norjasta yhteensä 17 euroopanmajavaa, ja Yhdysvalloista vuonna 1933 neljä ja vuonna 1937 seitsemän kanadanmajavaa. Tuolloin niiden ei vielä tiedetty olevan eri lajia, ja niiden luultiin lisääntyvän keskenään. New Yorkin osavaltion riistaviranomaisilta lahjoituksena saatuja kanadanmajavia oli vuoden 1937 tuontierässä alun perin kahdeksan yksilöä, mutta laivamatkan aikana yksi uros karkasi ja hävisi Atlanttiin. Suomeen asti selvinneistä yksilöistä neljä vapautettiin Saimaan latvavesien puroihin, silloisessa Säämingissä sijainneeseen Lohikosken valtionpuistoon vuonna 1938. Yksi pari päätyi Keuruulle ja yksittäinen naaras Ruovedelle. Ainoastaan Säämingissä kanadanmajavat menestyivät. Myöhemmin 1940- ja 1950-luvuilla näiden kahden sääminkiläisen pariskunnan jälkeläisiä levitettiin Lappiin, Pohjois-Karjalaan ja Hämeeseen. Kanta on kasvanut nopeasti, sillä vuonna 1985 sen kooksi arvioitiin 3 000–4 000 yksilöä, ja vuonna 2010 jo noin 12 000–15 000 yksilöä. Enemmistö näistä kanadanmajavista elää maan kaakkois- ja itäosissa. Hajanaisia esiintymiä on lähes koko Suomen alueella.
Elinympäristö
thumb|Kanadanmajavan muokkaamat elinympäristöt voivat hyödyttää muitakin eliölajeja, kuten kaloja ja sorsapoikueita. Kuvassa [[pennsylvanialainen kanadanhanhi on tehnyt oman pesänsä majavanpesän laelle.]] Kanadanmajava elää kaikenlaisissa vesistöissä järvistä ja lampareista virtaaviin jokiin. Kanadanmajava on luonteeltaan varsin arka, mutta nykyisin sitä tavataan jonkin verran ihmisasutuksenkin läheisyydessä. Asuinpaikan tärkeimpinä vaatimuksia ovat sopivan ravinnon ja pesänrakennustarpeiden saatavuus. Majavat voivat myös luoda itselleen sopivan elinympäristön rakentamalla patoja ja tulva-altaita. Luonnontilaisilla alueilla majavien aiheuttamilla tulvilla on ollut suuri merkitys metsien uudistumiselle. Tulva-altaisiin kehittyy ensin vesiekosysteemi, ja altaan kuivuttua paikalla alkaa uudelleen metsän kehitys. Veden alle jääneistä maakasveista ja sen jälkeen kuivuneista vesikasveista vapautuu paljon ravinteita, jotka edistävät uuden kasvillisuuden kehittymistä. Patoaltaat ovat sopivia elinympäristöjä majavien lisäksi myös muun muassa piisamille ja vesilinnuille. Altaan kuivumisen jälkeen paikalle muodostunut rehevä kasvillisuus puolestaan houkuttelee esimerkiksi jäniksiä ja hirvieläimiä.
Elintavat
thumb|240px|Kanadanmajavan pesä Pohjois-Suomessa.
Kääpiölahorusokas
Kääpiölahorusokas (Pluteus podospileus syn. P. minutissimus) on lahorusokkaisiin kuuluva kupera, mustanruskea ja samettilakkinen sienilaji. Sen heltat ovat aluksi valkoiset ja muuttuvat vanhemmilla sienillä punertaviksi. Jalka on vaalean tummasuomuinen. Rusokas ei ole ruokasieni. Se kasvaa laholla lehtipuulla multamailla. Se on Suomessa harvinainen.
Henry Haapalainen
Haapalainen levytti itse Fonovoxille albumin Jouluyö (Fonovox, 1972) ja yhteislevyn Kotimainen sarja 1 Salomonin kanssa (Fonovox, 1973) sekä joitakin yksittäisiä kappaleita. Fonovox kaatui konkurssiin vuoden 1979 alussa. Haapalainen jatkoi muusikonuraansa tekemällä lastenlauluja salanimellä Sakari Wirta. Hän on myös laatinut ristikoita ja kustantanut ristikkolehtiä.
Camila Mendes
Ura
Mendesin ensimmäinen näyttelijäntyö oli mainostaa IKEAA.
Jordi Sargatal
Vuodesta 1983 lähtien Sargatal matkusti lintujen perässä ympäri Espanjaa ja monissa muissa maissa. Vuonna 1988 hän oli perustamassa yhdessä Josep del Hoyon ja Ramón Mascortin kanssa lintukirjoihin erikoistunutta Lynx Edicions -kustantamoa. Hän oli toimittamassa seitsemää ensimmäistä osaa yhtiön 16-osaisesta Handbook of the Birds of the World -teossarjasta.
Sargatal toimii Espanjan Greenpeacen neuvonantajana.
Finntroll
Trollhammaren ja Nattfödd
Vuonna 2004 Finntroll julkaisi Trollhammaren-EP:n ja neljännen studioalbuminsa Nattföddin. "Trollhammaren"-kappaleesta tehtiin yhtyeen viides musiikkivideo, jonka on ohjannut yhtyeen kitaristi Mikael Karlbom ja joka on kuvattu Suomenlinnassa. Vuoden 2005 alussa Finntrollin kosketinsoittaja Henri Sorvali jätti keikkailun, mutta jatkoi muuten yhtyeessä. Koskettimiin saatiin sijaiseksi Imperanon-yhtyeessä soittanut Aleksi Virta, joka nähtiin muun muassa kesän 2005 festivaaleilla. Finntroll on saanut paljon huomiota ulkomailla ja keikkailee erityisesti Keski-Euroopassa. Tammikuussa 2006 yhtyeellä oli kiertue myös Yhdysvalloissa.
Atlaskarhu
Atlaskarhu (Ursus arctos crowtheri) oli ruskeakarhun alalaji, jonka viimeinen tunnettu yksilö kuoli 1870 metsästäjien ampumana. Sen asuinaluetta olivat Atlasvuoret ja niitä ympäröivät alueet Marokosta Libyaan saakka. Se oli ainoa karhun alalaji, jonka luontainen levinneisyys ulottui Afrikan mantereelle. Karhuja on saattanut esiintyä laajemmallakin alueella Afrikassa, mutta Saharan levittäytyminen oli supistanut niiden elinaluetta. Atlaskarhusta saadaan edelleen näköhavaintoja, mutta todisteita sen selviytymisestä ei ole.
Finntroll
Nifelvind
2009 yhtyeen live-esiintymisiä taltioitiin tulevalle live-DVD:lle.
Pidettyään myös keikkataukoa keväällä 2009, yhtye sai työstettyä uutta materiaalia. 27. heinäkuuta Finntroll palasikin Sonic Pump -studioille levyttämään uutta, vielä nimeämätöntä, kuudetta albumiaan. Levytyssessioista ilmestyi myös huumoripitoista päiväkirjaa yhtyeen pääasiallisen säveltäjän, Henri Sorvalin kirjoittamana. Levytyksen yhteydessä 16. lokakuuta Finntroll virallisti yhtyeen pitkäaikaisen livesoittajan Aleksi Virran vakituiseksi jäseneksi.
Albumin masterointi valmistui 27. lokakuuta, ja seuraavana päivänä yhtyeen kotisivulle ilmestyi video, jolla kuullaan mm. uutta materiaalia. Levyn nimi on Nifelvind. Levy julkaistiin Suomessa 17. helmikuuta, Euroopassa 22. helmikuuta ja USA:ssa 3. maaliskuuta 2010. Levy on ensimmäinen yhtyeen toimiessa Century Media Recordsille.
Blodsvept ja Nattföddin 10-vuotisjuhlakiertue
Toukokuussa 2014 bändi ilmoitti Facebook-sivuillansa että heidän pitkäaikainen rumpalinsa Samu Ruotsalainen poistuu Finntrollista. Hänen tilanneen tuli Heikki Saari, joka on soittanut myös mm. Amberian Dawnissa.
Vuonna 2014 studioalbumi Nattfödd täytti 10 vuotta ja sen kunniaksi bändi teki kiertueen, jossa he soittivat albumin läpi.
Diskografia
Musiikkivideot
Tatiana Guderzo
Tatiana Guderzo (s. 22. elokuuta 1984, Italia) on italialainen maantiepyöräilijä, maailmanmestari ja olympiamitalisti. Guderzo voitti pronssia Pekingin vuoden 2008 kesäolympialaisten naisten maantieajosta. Samojen kisojen aika-ajossa hän oli kahdestoista. Vuoden 2004 Veronan maailmanmestaruuskilpailuissa hän voitti maantieajossa hopeaa. Maailmanmestariksi hän polki vuoden 2009 Mendrision maailmanmestaruuskilpailuissa. Hän saavutti maantieajon MM-pronssia Innsbruckissa 2018.
Kihniön rautatieasema
Asiointiliikenne Kihniön kirkonkylästä suuntautui enimmäkseen Parkanoon eikä toisessa suunnassa sijainnut rautatieasema erityisemmin palvellut kirkonkylän tarpeita. Aseman seudulle ei myöskään syntynyt varsinaista asutuskeskusta. Kihniö muutettiin laiturivaihteeksi 1968 ja henkilöliikenne lakkautettiin 31. toukokuuta 1981. Pori–Haapamäki-rataosuudesta jätettiin Kihniön puukuljetuksien ja Aitonevan turveliikenteen takia osuudet Parkano–Kankaanpää ja Parkano–Aitoneva liikennöitäväksi muun radan sulkeuduttua liikenteeltä vuonna 1985. Kihniön asemalaiturit purettiin 1999, ja siitä tuli radan pääteasema, kun Aitonevan liikennepaikka lakkautettiin 2003. Tavaraliikenne Kihniössä jatkui joulukuuhun 2015, jolloin Parkanoon rakennettu raakapuuterminaali valmistui ja Kihniön kuormauspaikka kävi tarpeettomaksi. 8. joulukuuta 2015 Parkano–Kihniö-rataosuus suljettiin ja Kihniön liikennepaikka lakkautettiin.
Lautapelikulttuuri Suomessa
Historia
Saksassa markkinoille alettiin tuoda lautapelejä, joiden kohderymäksi muodostuivat sekä video- että rooli- ja strategiapelaajat. Peleissä tuurin merkitys oli pieni ja voitto ratkaisiin strategisilla siirroilla. Toisaalta pelit oli suunniteltu myös lyhytkestoisiksi ja teemoiltaan aikuisempaan makuun. Suomeen uuden aikakauden pelit saapuivat 2000-luvulla, jolloin alkoi syntyä pelikerhoja ja pelien maahantuonti ja kääntäminen alkoi muuttua kannattavaksi. Vuonna 2004 perustettiin Suomen lautapeliseura, joka oli aloittanut toimintansa viisi vuotta aiemmin nimellä Suomen Diplomacy Seura. Aikaisempi seura oli keskittynyt pienen piirin Diplomacy-harrastukseen, mutta uusi seura keskittyi kaikenlaisiin lautapeleihin.
Taipaleen ortodoksinen seurakunta
Seurakunnan oma Pyhän Johanneksen leirikeskus sijaitsee Säynelammella, Polvijärvellä.
CoCom
Suomi ja CoCom
Liikemiesten salakuljetettua 1980-luvulla VAX-tietokoneen Neuvostoliittoon, langetti siitä oikeus Suomessa tuomion. Myöhemmissä oikeusasteissa tutkittiin, oliko kauppa merkinnyt tosiasiassa sitä, että Neuvostoliittoon olisi viety jotain sellaista, mitä sillä ei todella olisi ollut tai voinut olla ja tuomio muutettiin vapauttavaksi Suomen lain vastaisena.
Suomen valtiosopimuksiin perustumaton osallistuminen COCOMin oli Nokian toimintaedellytys, koska jos Suomi ei olisi osallistunut COCOMiin, olisi suomalaisilta yrityksiltä voitu kieltää yhdysvaltalaisen teknologian hankkiminen tai olisi vaikeutettu niiden kauppaa Yhdysvaltoihin. Yhdysvalloille oli yllätys Rauma-Repola Oceanicsin valmistamien tutkimussukellusveneiden korkea taso, minkä vuoksi Rauma-Repolaa uhattiin vaikeuksilla, mikäli se jatkaa MIR-1 ja MIR-2 -kaltaisten sukellusveneiden valmistamista Neuvostoliitolle.
Oksibutyniini
Oksibutyniini eli oksibutiniini on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Suun kautta käytettynä sen hyötyosuus on noin 6%. Se hajoaa osittain CYP3A4-entsyymin kautta ja voi aiheuttaa interaktioita entsyymiä estävien lääkkeiden kanssa. Se voi myös estää entsyymin toimintaa, eikä sitä tulisi käyttää samaan aikaan terfenadiinin, astemitsolin tai sisapridin kanssa.
Erene Bwakineti
Seurajoukkue
Seurajoukkuetasolla Bwakineti pelaa Marakei FC:ssä kotimaansa liigassa.
Tipaton tammikuu
Tipaton tammikuu vaikuttaa tammikuun aikana myös alkoholijuomien myyntiin. Alkoholittomien juomien myynti baareissa on suurimmillaan tammikuun aikana. Alkossa tuotteiden myynti tammikuussa on 20–30 prosenttia pienempi kuin keskivertokuukautena.
Corpus vasorum antiquorum Finland
Teos kokoaa ensimmäistä kertaa yhteen Suomessa olevat antiikin aikaiset vaasit, jotka ovat hajanaisissa ja usein yksityisissä kokoelmissa, joita ei koskaan ole koottu järjestelmällisesti. Teos käsittää Suomessa olevat mykeneläiset, kyproslaiset, kreikkalaiset ja itaaliset vaasit yhdeksästä julkisesta kokoelmasta (muun muassa Kulttuurien museo, Designmuseo, Helsingin yliopisto ja Joensuun taidemuseo) sekä 26 yksityiskokoelmasta.
Antiikki & Design
Julkaisut ja päätoimittajat
Vuonna 1993 lehti ilmestyi yhden ainoan kerran eräänlaisena näytenumerona. Lehden nimi oli pelkkä Antiikki ja ensimmäisenä päätoimittajana toimi Leena Nokela. Seuraavana vuonna 1994 lehti ilmestyi neljä kertaa. Vuoden 1995 ensimmäinen ja järjestyksessä kuudes lehti julkaistiin vielä alkuperäisellä nimellään Antiikki, kunnes seitsemännen lehden nimeksi muutettiin Glorian Antiikki.
Vanajan vaakuna
Vaakunan on suunnitellut Gustaf von Numers, ja se vahvistettiin käyttöön 26. marraskuuta 1957. Vaakunan selitys on ”punaisessa kentässä hopeinen, sinivaruksinen ilveksen pää; korvatöyhdöt mustat”.
Aikateríni Stefanídi
Stefanídi voitti alle 18-vuotiaiden maailmanmestaruuden Marrakechissa 2005 oltuaan vain 15-vuotias. Hän sai saman ikäluokan MM-hopeaa Ostravassa 2007 ja alle 20-vuotiaiden MM-pronssia Bydgoszczissa 2008. Vuonna 2011 hän sai hopeaa alle 23-vuotiaiden EM-kilpailuissa Ostravassa ja pronssia Shenzhenin universiadeissa. Hän voitti NCAA:n mestaruuden 2012.
Leonard Wood
Presidentti William Howard Taft nimitti Woodin armeijan esikuntapäälliköksi. Tehtävässään hän auttoi kehittämään yleisesikuntaa. Yhdysvaltain liityttyä mukaan ensimmäiseen maailmansotaan Woodia kaavailtiin maan siirtoarmeijan komentajaksi, mutta tehtävä annettiin John J. Pershingille. Woodista tuli sen sijaan kahden divisioonan koulutustarkastaja. Wood pyrki republikaanien presidenttiehdokkaaksi, mutta hävisi.
Mukhtar Abbas Naqvi
Mukhtar Abbas Naqvi (s. 15. lokakuuta 1957) on intialainen poliitikko, joka toimii nykyisin maansa vähemmistöministerinä ja parlamentaarikkona Rajya Sabhassa. Hän edustaa Intian kansanpuoluetta ja on Modin toisen hallituksen ainoa muslimi.
Lause (ohjelmointi)
Lause ohjelmoinnissa on imperatiivisella ohjelmointikielellä tehdyn ohjelman osa, joka suorittaa jonkin tehtävän. Tyypillisiä lauseita ovat asetuslause, ehtolause, toistolause ja proseduurikutsu (aliohjelmakutsu). Jotkin lauseet, kuten ehtolause, voivat sisältää toisia lauseita. Lauseessa parametrina käytettävää, numeeriseksi arvoksi tai totuusarvoksi evaluoitavaa lauseen osaa kutsutaan lausekkeeksi.
Skotlannin maantiede
Geologia
Törmäysten sarja tunnetaan kaledonisena orogeniana, joka muodosti vuorijonon, josta on edelleen todisteita muun muassa Norjassa ja Appalakeilla Pohjois-Amerikassa. Skotlannin osista ensin yhdistyivät pohjoiset alueet, ja noin 425 miljoonaa vuotta sitten ne liittyivät nykyisen Englantiin, jolloin muodostui myös Skotlannin eteläinen ylänköalue.
Kasvillisuus
Skotlannin alamaita aina 450 metriin asti peitti metsä, mutta suurin osa siitä on raivattu. Alkuperäisestä metsästä on jäljellä vain pieniä laikkuja ympäri Ylämaita, kuten Rothiemurchusin metsä Speyjoen laaksossa. Vain noin prosentti Skotlannin alkuperäisestä metsästä on säilynyt. Istutusmetsät peittävät kuitenkin kaikkiaan noin 17 prosenttia Skotlannin pinta-alasta. Pääosa metsistä on havumetsää.
Riyad Mahrez
Maajoukkueura
Mahrez pelasi ensimmäisen maaottelunsa Algerian paidassa 31. toukokuuta 2014 Armeniaa vastaan.
Mahrez teki ensimmäisen maaottelumaalinsa Afrikan-mestaruuskilpailujen karsintaottelussa Malawia vastaan lokakuussa 2014. Hän pelasi Afrikan-mestaruuskilpailuissa Algerian kaikissa neljässä ottelussa 2015 ja kaikki kolme ottelua 2017. Hän kuului Afrikan-mestaruuden 2019 voittaneeseen joukkueeseen. Hän pelasi turnauksessa Algerian kaikki seitsemän ottelua ja teki kolme maalia. Afrikan-mestaruuskilpailuissa 2021 hän pelasi Algerian kaikki kolme ottelua.
Reviisori
Reviisori on Nikolai Gogolin 1836 kirjoittama näytelmä, jonka teemoja ovat muun muassa valta ja korruptio 1800-luvun Venäjällä. Tarinassa huhutaan reviisorin eli julkisten laitosten tarkastajan olevan tulossa Pietarista pieneen maaseutukaupunkiin kierrokselle, ja kaupunginpäällikkö rupeaa tämän vuoksi kuumeisesti järjestelemään kaupungin rempallaan olevia asioita vierailua varten.
Näytelmä herätti kohua taantumuksellisissa piireissä ja herkkätunteinen Gogol pakeni moneksi vuodeksi ulkomaille. Reviisoria pidetään Kuolleitten sielujen ohella Gogolin pääteoksena. Molemmat teokset kuvaavat satiirisen realistisesti mitättömien, mutta elämässään menestyneiden poroporvarien itsekylläistä maailmaa. On kyseenalaista pyrkikö kirjailija sosiaaliseen kritiikkiin, mutta hän vaikutti siihen, että venäläinen kirjallisuus muuttui entistä yhteiskunnallisemmaksi.
Heksametyleenidiamiini
Valmistus ja käyttö
Heksametyleenidiamiinin tärkein käyttökohde on Nylon 6,6:n valmistus. Tätä polymeeriä valmistetaan joko heksametyleenidiamiinin ja adipiinihapon tai heksametyleenidiamiinin ja adipamidin eli adipiinihapon diamidin välisellä reaktiolla. Heksametyylidiamiinia voidaan käyttää myös valmistettaessa heksametyleenidi-isosyanaattia, jota saadaan heksametyleenidiamiinin ja fosgeenin reaktiotuotteena.
HMS Colossus (1910)
Valmistus
Alus tilattiin Scotts Shipbuilding and Engineering Companyltä Greenockista, missä köli laskettiin 8. heinäkuuta 1909. Alus laskettiin vesille 9. huhtikuuta 1910 ja otettiin palvelukseen 1911.
Kamarikuoro Krysostomos
Kamarikuoro Krysostomos on vuonna 2003 perustettu, pääasiassa uutta ja uudehkoa ortodoksista kirkkomusiikkia esittävä suomalainen sekakuoro. Kuoron on perustanut ja sitä johtaa musiikin maisteri Mikko Sidoroff. Kuoron ensimmäinen levy "Panihida", joka sisältää Mikko Sidoroffin säveltämän panihidan kokonaisuudessaan, valittiin vuoden kuorolevyksi 2007. Kuoro on äänittänyt tämän lisäksi kolme levyä: Rauhaisa Valkeus (2011), Suuri paasto (2015) sekä Deesis (2016). Kuorolla on tapana harjoitella ja konsertoida eri paikkakunnilla, koska myös laulajat tulevat ympäri Suomea.
Krysostomos on koko toimintansa ajan raivannut tietä uudelle ortodoksiselle musiikille. Kuoronjohtaja Mikko Sidoroffin sävellykset lukeutuvat kuoron perusohjelmistoon. Niiden lisäksi kuoro on kantaesittänyt musiikkia mm. Ville Matvejeffilta, Henri Sokalta, Lauri Mäntysaarelta sekä Pekka Jalkaselta. Kaikki uudet sävellykset jatkavat ortodoksisen kirkkomusiikkiperinteen rikasta ketjua, ja tämän tradition eteenpäin vieminen on Kamarikuoro Krysostomoksen toiminnan kivijalka.
Ristasara
Ristasara eli lännenhernesara (Carex demissa) on sarakasvien heimoon kuuluva kasvilaji. Ristasaraa on aiemmin pidetty pitkään hernesaran (Carex viridula) alalajina, mutta nykyisin ristasara on kuitenkin tulkittu omaksi lajikseen. Ristasara voidaan jakaa kahteen alalajiin, lännenristasara (Carex demissa subsp. demissa) sekä makaronesianristasara (Carex demissa subsp. cedercreutzii), joista Suomessa tavataan nimialalajia lännenristasaraa.
Porfobilinogeenisyntaasi
thumb|250px|Malli ihmisen porfobilinogeenisyntaasin rakenteesta Porfobilinogeenisyntaasi eli aminolevulinaattidehydrataasi on lyaaseihin kuuluva entsyymi. Entsyymin substraattina toimii aminolevuliinihappo ja tuotteena muodostuu porfobilinogeenia. Porfobilinogeenia esiintyy niin esi- kuin aitotumaisissakin soluissa ja se on tärkeä entsyymi porfyriinien kuten hemin ja klorofyllin biosynteesissä. Porfobilinogeenisyntaasin EC-numero on EC 4.2.1.24.
Dionysios Traakialainen
Tekhnēn myöhemmät jaksot käsittelevät teknisesti kreikan kielioppia, nimenomaisesti morfologiaa; syntaksin kuvaus teoksesta puuttuu kokonaan. Näissä osissa annetaan yhteenvetomainen kuvaus kreikan rakenteesta. Teos kuuluu selvästi Aleksandrian koulukuntaan, mutta tekijään on vaikuttanut myös stoalainen kielioppiperinne. Varhaisilta kristillisiltä ajoilta peräisin olevien Egyptistä löydettyjen kreikankielisten papyrusten perusteella tiedetään kreikkaa opetetun tuolloin Tekhnēssä määritettyyn tapaan, ja toisella vuosisadalla jaa. kieliopin kirjoittanut Apollonios Dyskolos – joka omassa teoksessaan nimenomaisesti käsittelee syntaksia – hyväksyi Tekhnēn kuvaamat sanaluokat ja kieliopillisia kategoriat sellaisenaan.
Porfobilinogeenisyntaasi
Rakenne ja toiminta
Eräässä porfyriatyypissä akuutissa kongenitaalisessa porfyriassa porfobilinogeenisyntaasin aktiivisuus on vähäinen tai entsyymiä ei muodostu. Tämä johtaa virtsan aminolevuliinihapon ja koproporfyrinogeeni III:n pitoisuuden kasvamiseen. Sairaus periytyy autosomien välityksellä ja oireet ovat samankaltaisia akuutin intermittentin porfyrian kanssa.
Cellino San Marco
Historia
1300-luvun alusta aina 1800-luvun alkuun Cellinoa hallitsivat useat feodaaliherrat kuten De Fallosa, Noha, Albrizzi ja Chyurlia. Joachim Murat lopetti feodaalioikeudet vuonna 1806. Risorgimenton eli Italian yhdistymisen aikaan 1800-luvulla Cellinossa perustettiin Nuori Italia -liikkeeseen kuulunut kapinallisryhmä ”La Plebe al Monte Sacro”. Vuonna 1927 Cellino San Marcosta tuli osa tuolloin perustettua Brindisin maakuntaa, sitä ennen se oli kuulunut Leccen maakuntaan.
Muuta
Cellino San Marcon asukkaita kutsutaan adjektiivilla cellinesi (monikko).
Pieni modulaarinen ydinreaktori
Pienten reaktorien mahdollisia etuja
Käyttöiän lopussa voimalaitos täytyy purkaa. Pienen modulaarisen laitoksen purkaminen voi olla helpompaa ja halvempaa kuin suuren laitoksen.
NuScale
pienoiskuva|NuScale-reaktori NuScale on Yhdysvalloissa kehitetty vesijäähdytteinen SMR. Yksi NuScale-moduuli tuottaisi 50 megawattia sähköä. Tällaisia moduuleja voidaan asentaa enintään 12 kappaletta samaan rakennukseen. Samaan tapaan kuin CAREM-reaktorissa, NuScalessakaan ei ole erillistä primääripiiriä, vaan höyrystimet ja paineistin ovat reaktorin paineastian sisällä. Reaktorin turvallisuusjärjestelmät perustuvat kokonaan passiivisiin ratkaisuihin. Yhdysvaltain ydinturvallisuusviranomainen myönsi NuScale-reaktorille tyyppihyväksynnän syyskuussa 2020.
LDR-50
Teknologian tutkimuskeskus VTT:n tutkimushanke tähtää siihen, että kokonaisen pienen ydinreaktorin rakentaminen alusta loppuun Suomessa tulisi mahdolliseksi. VTT:n konseptissa lämpöteholtaan 50 MW laitos tuottaisi kaukolämpöverkkoon noin sata-asteista vettä, mikä riittäisi parinkymmenentuhannen asunnon lämmittämiseen. Reaktorin leveys olisi noin neljä ja korkeus kymmenen metriä ja se olisi sijoitettu suojaan maan alle. Voimalasta syntyisi vuodessa noin 1 500 kiloa ydinjätettä. Voimala maksaisi 150–200 miljoonaa euroa. Laitoksen suunnittelun on määrä alkaa vuonna 2023.
VTT ja LUT-yliopisto tekevät hankkeessa yhteistyötä. Reaktorin suunnittelee VTT, joka hallitsee ydinfysiikan ja ydinvoimalaitoksen ilmiöiden mallintamisen ja laskennan. LUTin vahvuutena ovat turvallisuusperustelujen muotoilu sekä koetoiminta, kuten lämpö- ja virtaustekniset kokeet, joita tarvitaan todistamaan VTT:n laskelmien toimivuus.
Monsp Records
Monspin ensimmäiset julkaisut 1990-luvun lopulla sisälsivät punk-musiikkia, mutta 2000-luvun alussa yhtiön linjaksi vakiintui hip hop ja rap. Monspin ensimmäinen rap-julkaisu oli vuonna 2002 ilmestynyt Memmy Possen EP Aina vanteilla. Sittemmin yhtiö on julkaissut vajaat 200 albumia sekä lukuisia single- ja EP-levyjä. Monspin diskografiasta löytyy myös monia reggae-, rock-, metalli- ja elektro-julkaisuja.
Jokke Kangaskorpi
Kangaskorpi oli Mikkelin Palloilijoiden kasvatti. Hän nousi seuran liigajoukkueeseen 1987 vasta 15-vuotiaana. Kangaskorpi edusti MP:ta yhdeksän kauden ajan kunnes siirtyi Valkeakosken Hakaan kaudeksi 1995. Ensimmäinen kausi Hakassa päättyi Suomen mestaruuteen, joka jäi Kangaskorven ainoaksi. Haka putosi Veikkausliigasta seuraavan kauden päätteeksi ja Kangaskorpi siirtyi Ruotsiin Superettanin Lira BK:n riveihin. Seuraavien kahden vuoden aikana Kangaskorpi pelasi Liran ohella niin ikään Superettanissa olleessa Gefle IF:ssä sekä muutamien otteluiden ajan Mikkelin Palloilijoissa ja Tampereen Pallo-Veikoissa. Viimeisen kautensa pääsarjatasolla Kangaskorpi pelasi Kotkan TP:ssa 2000, jonka jälkeen hän palasi vielä kuudeksi kaudeksi kasvattajaseuransa riveihin. Nuo vuodet MP pelasi Ykkösessä ja Kakkosessa. Kangaskorpi ehti urallaan pelata yhteensä 244 liigaottelua, joissa hän teki 34 maalia.
Jalkapallon lisäksi Kangaskorpi on pelannut maalivahtina jääpalloa nuorisomaajoukkueissa ja hän edusti liigassa pelannutta Mikkelin Kamppareita kaudella 2005-2006.
Psykedeelinen rock
Psykedeelisen rockin vaikutus
Yksi havainnollistava esimerkki psykedeelisen rockin vaikutuksesta on esimerkiksi Jimi Hendrixin levy Electric Ladyland (1968), jolta löytyvistä kappaleista ”Voodoo Child (Slight Return)” enteilee selvästi myöhempää heviä ja 14 minuuttia pitkä ”1983 (A Merman Should I Turn to Be)” edustaa jo sitä, mitä pian alettiin kutsua progressiiviseksi rockiksi.
Sähköyksiköt
SI-yksiköt
Näiden ohella käytetään myös etuliitteiden avulla muodostettuja kymmenjärjestelmän mukaisia kerrannaisyksiköitä samoin kuin muistakin SI-yksiköistä.
Historia
Ensimmäisen huomattavan ehdotuksen yhtenäiseksi sähkö­­yksiköiden järjestelmäksi laativat Carl Friedrich Gauss ja Wilhelm Eduard Weber 1830-luvulla. Heidän ehdottamassaan järjestelmässä olivat perusyksikköinä millimetri, gramma ja sekunti; sähköyksiköt määriteltiin näiden johdannaisina niiden voimien avulla, joita sähkövaraukset ja -virrat aiheuttavat toisilleen. Gauss otti tämän järjestelmän käyttöön maan magneettikentän mittausten yhteydessä, mutta sen käyttö laajeni pian muihinkin sähköisiin mittauksiin.
Cgs-järjestelmä ja Gaussin järjestelmä
Tavallisimmin käytettiin fysiikassa sähkösuureille sähköstaattisia ja magneettikenttään liittyville suureille sähkömagneettisia yksiköitä. Näin muodostettu sähköstaattisen ja sähkömagneettisen järjestemän yhdistelmä tuli tunnetuksi Gaussin yksikköjärjestelmän nimellä, vaikka se poikkesikin Gaussin ehdottamasta siinä, että pituuden perusyksikkönä oli senttimetri, ei millimetri.
Nathan Meeker
Meekerin verilöyly
Reservaatista löytyi Meekerin ruumis. Hänen lisäkseen utet olivat surmanneet yhdeksän siviiliä. Myöhemmin selvisi, että päällikkö Douglasin johtamat utet olivat tunkeutuneet Meekerin toimistoon ja järjestäneet verilöylyn. Meekerin vaimo ja tytär oli siepattu, samoin eräs toinen nainen ja kaksi lasta. Heidät saatiin myöhemmin takaisin, mutta rouva Meeker väitti, että vanha ute-johtaja Douglas oli raiskannut hänet. Asia käsiteltiin suljetuin ovin. Seuraavana vuonna Yhdysvaltain kongressi teki päätöksensä utien kohtalosta, ja otti pois heiltä maat, jotka vuonna 1868 oli luvattu heille monien seuraavien sukupolvien ajaksi.
Atlantiksen kostajat
Juoni
Mike ja Washington taistelevat tiensä helikopterille. Viimeisenä yllätyksenä helikopterista löytyykin Cathy, joka ei muista tapahtuneesta mitään. Kolmikko lentää turvaan Atlantiksen vajotessa aaltoihin.
Pierre Augereau
Nuoruus
Ulkomailla Augereau eli palkkasoturina ja miekkailunopettajana. Hän taisteli Venäjän armeijan riveissä Osmanien valtakuntaa vastaan, mutta pakeni pian Preussiin, jossa hän liittyi kaartiin. Sieltäkin Augereau karkasi pian, nyt Saksin rajan yli. Vuodet 1788–1791 täytti palvelus Napolin kuningaskunnan armeijassa ja sittemmin Portugalissa. Ranskan suuren vallankumouksen tapahtumat toivat hänet 1792 takaisin kotimaahansa, jossa hän liittyi vallankumousarmeijaan.
Papuanrastaat
Papuanrastaat (Amalocichla) on pensassieppojen heimoon kuuluva varpuslintusuku. Papuanrastaiden sukuun kuuluu BirdLifen mukaan kaksi lajia.
Pierre Augereau
Marsalkkana Napoleonin sodissa
Katalonian kampanjassa Augereau saavutti kohtuullista menestystä, mutta onnistui myös likaamaan mainettaan tarpeettomien raakuuksien myötä. Isänmaallisessa sodassa 1812 Napoleon antoi Augereaun komentoon Grande Arméen reservit, eli 11. kaartin. Ennen 16.–19. lokakuuta 1813 käytyä Leipzigin taistelua Napoleon moitti Augereauta siitä, ettei hänessä ollut enää nähtävissä "Castiglionen Augereauta". Augereau vastasi tähän, että "anna minulle takaisin Italian veteraanit, niin minä näytän että on". Ranskan kärsimästä tappiosta huolimatta Napoleon huomioi Augereaun urhean puolustustaistelun.
Aliina Pennanen
Soinisen vanhemmat olivat maanviljelijä Matti Pennanen ja Anna Babkoff. Hän meni naimisiin 1918 Pellervo-Seuran konsulenttina toimineen agronomi Kaarlo Mikael Johnsson Soinisen (1889–1953) kanssa.
HMS Hercules (1910)
Palvelus
Alus siirrettiin helmikuussa 1919 reserviin. Se myytiin saksalaiselle laivanromuttamolle 8. marraskuuta 1921 ja alus siirrettiin Rosythistä Kieliin romutettavaksi.
Quedagh Merchant
Kauppamatka
Kun laiva pääsi vuonna 1697 perille Bengaliin, kauppiaat myivät pois kaiken puuvillan ja saivat tilalle musliinia ja muita kankaita, 1 400 säkkiä fariinisokeria, 84 paalia raakasilkkiä, 80 arkkua ooppiumia ja muuta tavaraa, muun muassa rautaa. Laiva kulki Intian kärjen ympäri ranskalaisen saattueen kanssa, jotta se voisi puolustautua, jos sen kimppuun hyökättäisiin.
St. Mary's Island
Myöhemmin Kidd lähti kohti länttä ja kuuli huhuja, että Englannissa häntä pidetään merirosvona. Kidd piilotti laivan ja sen kalleudet Karibialle ja osti kyydin New Yorkiin. Hänet kuitenkin pidätettiin ja hirtettiin myöhemmin.(1)(2)
Alkmaion
Alkmaion Krotonlainen (, 400-luku eaa.) oli pythagoralainen esisokraatikkoihin kuulunut lääkäri ja filosofi. Hän oli kotoisin Suur-Kreikan Krotonista.
Antti Isokangas
Antti Isokangas on helsinkiläinen toimittaja. Hän on koonnut kaksi kirjaa väärin kuulluista laulunsanoista ja ollut kirjoittamassa Radio City- ja Helsinki-aiheista kirjaa City on sinun (2000). Isokangas on ollut free-lancer avustaja monessa mediassa mm. City-lehdessä. Isokangas oli Nöjesguidenin ja Veli-lehden päätoimittaja.
Valerio Zurlini
Zurlini valmistui juristiksi Rooman yliopistosta ja alkoi tehdä dokumenttielokuvia 1940-luvun lopulla. Hänen ensimmäinen näytelmäelokuvansa oli Vasco Pratolinin romaaniin perustuva Petettyjä tyttöjä (Le ragazze di San Frediano, 1955). Melko lyhyeksi jääneellä urallaan Zurlini ohjasi joukon arvostettuja kirjallisuussovituksia, kuten Venetsian elokuvajuhlien kultaisen leijonan saaneen Cronaca familiaren (1962). Hänet muistetaan parhaiten viimeisestä elokuvastaan Il deserto dei Tartari (1976), joka perustuu Dino Buzzatin samannimiseen romaaniin.
Unione cinematografica italiana
L’Unione cinematografica italiana (UCI) oli italialaisten elokuvayhtiöiden yhteenliittymä vuosina 1919–1926.
Fokus Media
Auto Bild Suomi
Auto Bild Suomi on Suomen useimmin ilmestyvä autolehti. Julkaisu pohjautuu Euroopan suosituimpaan autolehteen, Auto Bildiin. Fokus Media osti Auto Bild Suomen Sanomalta vuonna 2014.
Fit
Fit on liikunnasta, ravinnosta ja terveellisestä elämästä kertova aikakauslehti. Lehden päätoimittajana toimii Taina Risto. Aller Media myi lehden Fokus Medialle helmikuussa 2017.
Koti ja Keittiö
Koti ja Keittiö on aikakauslehti, jonka aihepiirejä ovat sisustus sekä ruoanlaitto, viinit, matkailu ja antiikki. Lehden lukijat ovat etupäässä 35–60-vuotiaita naisia. Aller Media myi lehden Fokus Medialle helmikuussa 2017.
Konnu (Jaaman piiri)
Nykypäivä
Nykyään Konnu on vain muutaman vakituisen asukkaan kylä, mutta sen väestö moninkertaistuu kesäaikana. Ainakin vielä 1990-luvulla kylässä oli yhä inkerinsuomalaisia, jotka puhuivat vatjalais- ja inkeroisvaikutteista Narvusin murretta.
Luigi Zampa
Köyhään perheeseen syntynyt Zampa opiskeli arkkitehtuuria ja tekniikkaa, mutta ryhtyi sitten kirjoittamaan näytelmiä ja aloitti opinnot Kokeellisessa elokuvakeskuksessa vuonna 1935. Hän käsikirjoitti telefoni bianchi -elokuvia ja ohjasi ensimmäisen elokuvansa L’attore scomparso vuonna 1941.
Talviparalympialaiset 2022
Osallistujamaat
Amerikka
Itämeren alueen tietotekniikkaolympialaiset
BOI järjestetään yleensä huhti-toukokuussa ja kestää vajaan viikon. Jokainen osallistujamaa saa lähettää kilpailuun kuusihenkisen joukkueen. BOI:n yksi tehtävä on toimia harjoituskilpailuna kansainvälisiä tietotekniikkaolympialaisia (IOI) varten ja kansainväliset kilpailut muistuttavatkin paljon toisiaan.
Since You Been Gone
Since You Been Gone on Russ Ballardin kirjoittama ja alun perin itse esittämänsä kappale, joka julkaistiin hänen albumillaan Winning vuonna 1976. Kappaleen kuuluisimman version esitti kuitenkin Rainbow-yhtye vuonna 1979. Kyseinen Down to Earth -albumille sisältynyt versio julkaistiin singlenä, jolloin se nousi Britannian listalla kuudenneksi.
Kappaleet singlellä
A-puoli B-puoli
Luonto-Portti
LuontoPortti on verkkosivusto, jolla on eliölajeja esittelevä maksuton tietopankki. Sen perustajat ovat Eija ja Jouko Lehmuskallio.
Kahdeksalla kielellä toteutetulle sivustolle on vuodesta 2008 lisätty lajeja niin, että niitä vuonna 2014 on lähes kaksituhatta. Lajeja on kasveja, lintuja, nisäkkäitä, perhosia, kaloja ja sieniä. Ulkomaisia lajeja on suunnilleen toiset kaksituhatta, mutta suomalaiset lajit on päätavoite.
Kongopunainen
Kongopunaista syntetisoi vuonna 1883 Bayerilla työskennellyt Paul Bottiger. Bottiger myi patentin Agfalle, joka markkinoi sen kongopunaisella vuonna 1884. Nimi oli vetävä Berliinin konferenssin, jota kutsuttiin saksaksi nimellä "Kongokonferenz", aikaan. Väriaine oli menestys Agfalle
Tampereen reaalilyseo (rakennus)
Reaalilyseo on yksi Pyynikin kirkkopuistoa ympäröivistä lukuisista arvorakennuksista. Talo on myös olennainen osa Koulukatua, joka on Pirkanmaan maakuntakaavassa (2040) määritelty maakunnallisesti arvokkaaksi rakennetuksi kulttuuriympäristöksi. Reaalilyseon rakennus on suojeltu valtion asetuksella vuonna 1993.
Talossa ovat käyneet koulua useat suomalaiset merkkihenkilöt, muun muassa arkkitehti Eliel Saarinen, kirjailija F. E. Sillanpää ja arkkiatri Arvo Ylppö.
Orfenadriini
Käyttö
Orfenadriinia käytetään eri syistä johtuvan lihasjäykkyyden, akuuttien kivuliaiden lihasspasmien, venähdysten, akuutin kierokaulan (torticollis), prolaboituneiden nikaman välilevyjen, fibrosiitin ja noidannuolen hoitoon sekä joskus suonenvetokohtauksen laukaisuun, levottomat jalat -oireyhtymään ja huimaukseen. Sillä voidaan hoitaa myös Parkinsonin tautia, vaikkakin levodopahoito on yleensä antikolinergejä tehokkaampaa. Orfenadriinin lääkemuodot ovat depottabletti ja injektioneste.
Vaikutusmekanismi ja metabolia
Orfenadriini on vaikutusmekanismiltaan muskariinireseptoria (eräs asetyylikoliinireseptorin alatyyppi) salpaava antikolinergi, joka pääsee keskushermostoon lipidiliukoisuutensa vuoksi. Tableteissa ja injektionesteessä se on yleensä sitraattimuodossa (orfenadriinisitraatti).
Sivu- ja yhteisvaikutukset
Orfenadriini voimistaa alkoholin ja muiden keskushermostoon vaikuttavien aineiden, kuten rauhoittavien lääkkeiden, muiden antikolinergien sekä sympatomimeettien vaikutuksia.
Use Your Illusion I
Nauhoittaminen ja julkaisu
Lopulta molemmat Use Your Illusion -albumit julkaistiin Yhdysvalloissa 17. syyskuuta 1991, tosin Euroopassa albumit julkaistiin jo päivää aiemmin. "Don't Cry" siivitti ensimmäisen albumin suoraan Billboardin listan toiselle sijalle, kun taas Use Your Illusion II nappasi kärkisijan "Estranged" ja "You Could Be Mine" -kappaleiden menestyksen johdosta. Samalla yhtye teki historiaa olemalla ensimmäinen merkittävä rockesiintyjä, joka julkaisi kaksi erillistä albumia samana päivänä.
Viiksisiippa
Elintavat
Viiksisiipan pariutuminen tapahtuu tavallisesti syksyllä tai talvihorroksen aikana. Naaraat voivat keräytyä suuriksi naaras- ja poikasyhdyskunniksi, joissa on satoja eläimiä ja joissa ne synnyttävät yhden poikasen kesä-heinäkuussa, jolloin ruokaa on runsaimmin tarjolla.
Lähi-Tapiola
LähiTapiola (2015–2019)
Toukokuussa 2018 LähiTapiola nosti omistusosuutensa Mehiläisestä yhdeksästä prosentista 20 prosenttiin. Lokakuussa yhtiö kertoi ensimmäisiä tuloksia Mehiläisen tuottaman terveyspalvelun hoitoketjuista. Mallissa asiakkaita hoitavat etähoitajat ja -lääkärit, jotka antavat tarvittaessa reseptejä tai lähetteitä. Alle 500 euron hoitoketjuissa etälääkärin käyttö tuotti 56 prosentin säästön. Yhtiö kertoi myös kokeilleensa työtapaturmiin liittyvissä hoitoketjuissa muutosta, jolla ihmisiä kannustettiin palaamaan töihin osittain työkykyisinä. Lupaavien kokemusten myötä LähiTapiola päätti ottaa mallin yleiseen käyttöön. Yhtiö hoiti vuosittain noin 50 000 työtapaturmaa.
Organisaatio
LähiTapiolan pääkonttori sijaitsee Espoon Tapiolassa. LähiTapiola-ryhmä muodostuu vahinko- ja henkiyhtiöistä sekä varainhoitoa, rahoitusta ja kiinteistövarahoitoa tekevistä yhtiöistä ja 19 alueellisesta yhtiöstä. Vuonna 2020 ryhmällä oli noin 1,6 miljoonaa omistaja-asiakasta, noin 3400 työntekijää ja yli 200 konttoria ympäri Suomea.
Ryhmän emoyhtiö on LähiTapiola Keskinäinen Vahinkoyhtiö.
Paolo Stoppa
thumb|210px|Paolo Stoppa, Processo alla città (1952). Paolo Stoppa (6. kesäkuuta 1906 Rooma – 1. toukokuuta 1988 Rooma) oli italialainen näyttelijä.
Ida B. Wells
Ida Bell Wells-Barnett, paremmin tunnettu nimellä Ida B. Wells (16. heinäkuuta 1862 Holly Springs, Mississippi – 25. maaliskuuta 1931 Chicago, Illinois), oli yhdysvaltalainen kansalaisoikeusaktivisti ja toimittaja. Wells oli yksi NAACP:n perustajajäsenistä. Hän vastusti erityisesti lynkkauksia.
Miikka Kortelainen
Ammatiltaan Kortelainen on nuoriso-ohjaaja ja sairaanhoitaja.
Arleigh Burke -luokka
Flight IA
Barry (DDG-52) määritettiin Fligh IA:n alukseksi, kun siihen ja sitä seuranneisiin aluksiin paranneltiin helikopterien laskeutumisaluetta. Tästä eteenpäin helikopterit voitiin varustaa alueella torpedoin tai keilaimin.
Flight IIA
Mk 41 VLS -järjestelmästä poistettiin nosturit, jolloin saatiin aluksille kuusi ohjussiiloa lisää. Lisäksi alusten vaurioista selviämiskykyä pyrittiin parantamaan. Aluksen keskilaivaan asennettiin viisi räjähdykseltä suojaavaa laipiota, joista neljä on konehuoneiden ympärillä. Aluksen LM2500 turbiinimoottoria päivitettiin ja sähköjärjestelmän vikasietoisuutta parannettiin.
Mikä henki meitä kantaa
Mikä henki meitä kantaa: Katselen työni jälkiä on Antti Eskolan vuonna 2009 ilmestynyt muistelmateos. Eskolan mukaan kirja ei ole varsinainen muistelmateos, vaan elämäntyön pohdiskelua.
Suuri-Kolppana
Maantiede ja asutus
Suuren-Kolppanan kunnan pinta-ala on 152,09 neliökilometriä. Se rajoittuu lännessä Hatsinan piirin Jelisavettinan, luoteessa Voiskovitsan, pohjoisessa Puutostin, koillisessa Hatsinan ja Novyi Svetin, idässä Koprinan ja etelässä Possatan kuntiin sekä lounaassa Volossovan piiriin. Pinta-alasta 51,9 % on metsää, 38,8 % maatalousmaata ja 6,5 % asuinaluetta.
Kunta sijaitsee Inkerin ylängön etelärinteillä sekä Laukaanjoen-Ortesjoen alangolla. Suurin joki on Ortesjoen sivujoki Suijanjoki (ven. Suida). Hyötykaivannaisiin kuuluvat turve, hiekka, dolomiitti ja kalkkikivi.
Etiopian evankelinen kirkko Mekane Yesus
Teologisilta painotuksiltaan Mekane Yesus-kirkko on konservatiivinen. Nuorisokonferenssissa kirkon presidentti Wakseyoum Idosa varoitti kirkon nuorisoa väärien ja epäraamatullisten oppien levittämisestä. Sellaisina hän piti sosiaalista evankeliumia ja sukupuolineutraalia avioliittoa.
Thaimaan pääministeri
Thaimaan pääministeri (thai. นายกรัฐมนตรีแห่งราชอาณาจักรไทย) on Thaimaan kuningaskunnan hallituksen puheenjohtaja. Virka perustettiin 24. kesäkuuta 1932 tehdyn verettömän vallankaappauksen jälkeen, jonka seurauksena Thaimaan kuningas luopui absoluuttisesta vallastaan ja Thaimaasta tuli perustuslaillinen monarkia. Pääministeri tarvitsee edustajainhuoneen yksinkertaisen enemmistön tullakseen valituksi. Sen jälkeen kuningas nimittää hänet virkaan.
Aiheesta muualla
Premierminister von Thailand Primer Ministro de Tailandia 泰国首相列表
Christian
Tanskan Christian-nimiset kuninkaat on lueteltu sivulla Kristian.
Albert Edelfeltin koulu
Historia
Porvoon kaupunginvaltuusto hyväksyi marraskuussa 2005 uuden koulun rakentamisen Länsi-Porvooseen. Koulun suunnittelun tavoitteena oli luoda aidosti yhtenäinen peruskoulu, jonka toiminnassa ei ole havaittavissa ala- ja yläluokkien rajoja eikä luokan- eikä aineenopettajilla ei ole tarkkoja työnjakoja. Helmikuussa 2006 koulu ehdotettiin nimettävän porvoolaisen taiteilijan Albert Edelfeltin mukaan. Nimi kuvaisi kaupungin suomenkielisen koulutusjaoston mukaan koulun kiinnostusta taito- ja taideaineisiin ja tekisi Porvoota sekä itse koulua tunnetummaksi. Huhtikuussa 2006 Porvoon kaupunginhallitus päätti, että Albert Edelfeltin koulu perustetaan 1. elokuuta 2008 ja Näsin koulu lakkaa toimimasta kevätlukukauden 2008 lopussa. Lukuvuoden 2008–2009 Albert Edelfeltin koulu toimi väliaikaisesti entisen Näsin koulun tiloissa.
Hilja Vilkemaa
Hilja Vilkemaan äiti oli ompelija Alina Wilkman. Hän pääsi ylioppilaaksi 1909 ja valmistui filosofian kandidaatiksi 1920 sekä maisteriksi 1922. Vilkemaa toimi Helsingin suomalaisen tyttölyseon suomen kielen ja historian tuntiopettajana sekä viransijaisena 1921–1928, Uuden yhteiskoulun suomen kielen ja historian tuntiopettajana 1926–1927 ja Koulukujan yhteislyseon opettajana ja johtajana 1928–1929. Hän oli Helsingin suomalaisen tyttölyseon ja Tyttönormaalilyseon tuntiopettajana ja viransijaisena 1931–1936, Helsingin toisen suomalaisen tyttökoulun suomen kielen nuorempana lehtorina 1936–1938, Tyttönormaalilyseon historian ja yhteiskuntaopin vanhempana lehtorina 1938–1957, Tyttönormaalilyseon vt. yliopettajana 1947–1948 sekä Tyttönormaalilyseon vararehtorina 1951–1957. Vilkemaa sai opetusneuvoksen arvon 1957.
Hilja Vilkemaa oli mukana Suomalaisen Naisliiton toiminnassa vuodesta 1910 alkaen ja toimi liiton sihteerinä ja puheenjohtajana. Vilkemaa pyki erityisesti tekemään tunnetuksi kirjailija Minna Canthin elämäntyötä ja hän perusti tätä varten opintokerhoja ja järjesti Canth-aiheisia juhlia. Vilkemaa oli Naisten Ääni-lehden päätoimittajana ja hän toimitti myös Raittiuskasvatus-lehteä ja Suomen Naisten lehteä.
Sega Superstars Tennis
Vastaanotto
V2.fin arvostelussa peli sai arvosanaksi 3,5/5 tähteä.
Zvi Zeitlin
Zeitlin kuului Eastman School of Musicin henkilökuntaan vuonna 1967. Hän piti mestarikursseja monissa maissa ja toimi eri viulukilpailujen tuomariston jäsenenä.
Ark Royal (1587)
Palvelus
Aluksesta piti tulla John Penningtonin lippulaiva, mitä varten sen olisi pitänyt siirtyä Medway-jokea ylöspäin 9. huhtikuuta 1636. Aluksen lähtiessä liikkeelle sen ankkuri oli kuitenkin edelleen pohjassa, mikä upotti sen keskelle jokea Tibury Hopen edustalle.
Pietro Nardini
Elämä ja ura
Nardini oli 12-vuotiaasta saakka Padovassa Giuseppe Tartinin oppilaana ja työskenteli hovin viulistina Stuttgartissa vuosina 1753–67. Stuttgartin-vuosina Nardinin kuulijoiden joukossa oli Leopold Mozart. Stuttgartista Nardini palasi Livornoon. Hän huolehti Tartinin asioista tämän vakavan sairauden aikana, kunnes tämä kuoli helmikuussa 1770. Tämän jälkeen Nardini sai paikan musiikillisena johtajana herttuan hovissa Firenzessä; tässä asemassa hän pysyi kuolemaansa edeltäneeseen vuoteen saakka.
Nardini oli kysytty opettaja.
Francesco Maria Veracini
thumb|right|Francesco Maria Veracini
Antony Hegarty
Elämänvaiheet
Anohnin perhe muutti Amsterdamiin 1977 ja sieltä Kaliforniaan 1981. Ennen musiikin pariin siirtymistä Anohni opiskeli teatterialaa New Yorkissa, jonne hän on sittemmin pysyvästi asettunut.